CELEX: C2005/229/78
Language: sl
Date: 2005-09-17 00:00:00
Title: Zadeva T-292/05: Tožba Marie Johansen proti Računskemu sodišču Evropskih skupnosti, vložena 26. julija 2005

17.9.2005   
            
            
               SL
            
            
               Uradni list Evropske unije
            
            
               C 229/37
            
         Tožba Marie Johansen proti Računskemu sodišču Evropskih skupnosti, vložena 26. julija 2005
   (Zadeva T-292/05)
   (2005/C 229/78)
   Jezik postopka: francoščina
   Maria Johansen, stanujoča v Luxembourgu, ki jo zastopata Stéphane Rodrigues in Alice Jaume, avocats, je 26. julija 2005 vložila tožbo proti Računskemu sodišču Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               primarno, razglasi za nično odločbo organa, pristojnega za imenovanja (OPI) z dne 21. aprila 2005 o zavrnitvi pritožbe tožeče stranke, ki je bila sprejeta skupaj z odločbo o imenovanju, ki jo je OPI sprejel dne 27. oktobra 2004, kolikor določa njen naziv na podlagi člena 12(3) Priloge XIII Kadrovskih predpisov in plačilni razred na podlagi veljavnega člena 32 Kadrovskih predpisov;
            
         
               —
            
            
               navede OPI-ju posledice razglasitve ničnosti izpodbijanih odločb, predvsem prerazporeditev tožeče stranke v naziv A*10, plačilni razred 4, in to z retroaktivnim učinkom od 1. junija 2004, datuma veljavnosti odločbe o imenovanju z dne 27. oktobra 2004;
            
         
               —
            
            
               podredno, naloži Komisiji, da povrne škodo, ki jo je utrpela tožeča stranka zaradi dejstva, da od 1. junija 2004, datuma veljavnosti odločbe o imenovanju z dne 27. oktobra 2004, ni bila razvrščena v naziv A*10, plačilni razred 4;
            
         
               —
            
            
               toženi stranki naloži plačilo vseh stroškov.
            
         Tožbeni razlogi in bistvene trditve
   Tožbeni razlogi in bistvene trditve, ki jih je navedla tožeča stranka, so enaki tistim, ki so navedeni v okviru zadeve T-58/05, Centeno Mediavilla in drugi proti Komisiji (1).
   
      (1)  UL C 93, 16. 4. 2005, str. 38.